text: রাজ চক্রবর্তী (জন্ম: ২১ ফেব্রুয়ারি, ১৯৭৫) ভারতীয় বাংলা চলচ্চিত্রের একজন পরিচালক ও অভিনেতা। তিনি পশ্চিমবঙ্গের হালিশহরে জন্মগ্রহণ করেছিলেন। বর্তমানে তিনি ভারতীয় বাংলা চলচ্চিত্রের অন্যতম একজন সফল পরিচালক। তার পরিচালিত এবং মুক্তিপ্রাপ্ত অধিকাংশ চলচ্চিত্রই ব্লকবাস্টার আখ্যা পায়। এর পূর্বে তিনি ভারতীয় বাংলা বিভিন্ন টেলিভিশন চ্যানেলে ধারাবাহিকের কাজ করেছিলেন। তিনি জি বাংলায় সম্প্রচারিত আপাতবাস্তব কৌতুক অনুষ্ঠান মীরাক্কেল-এর পরিচালক ছিলেন। রাজ জি বাংলায় সম্প্রচারিত আপাতবাস্তব প্রতিযোগিতামূলক নৃত্যানুষ্ঠান ডান্স বাংলা ডান্স-এও পরিচালকের দায়িত্বে ছিলেন। এছাড়াও তিনি স্টার জলসায় সম্প্রচারিত আই লাফ ইউ-এ কাজ করেছিলেন।
  
  কর্মজীবন 
  তিনি চলচ্চিত্রের পরিচালকের কাজে যোগদান করেন ২০০৮ সালে মুক্তিপ্রাপ্ত চিরদিনই তুমি যে আমার-এর মাধ্যমে। নবাগত রাহুল ও নবাগতা প্রিয়াংকার অভিনয়ে নির্মিত এ ছবি খুবই বিখ্যাত হয়, বিশেষত তরুনদের কাছে।  এ ছবি বিখ্যাত সুর পরিচালক জিৎ গাঙ্গুলীর সুর পরিচালনায় নির্মিত হয়। জিৎ গাঙ্গুলী এই ছবির জন্য শ্রেষ্ঠ সংগীতের পুরস্কার পায়। এই ছবিটি তার জীবনের মোড় ঘুরিয়ে দেয়।
  
  চলচ্চিত্র তালিকা
  
  পুরস্কার
  
  আনন্দলোক পুরস্কার 
   শ্রেষ্ঠ পরিচালক চিরদিনই তুমি যে আমার চলচ্চিত্রের জন্য (২০০৮)
   শ্রেষ্ঠ পরিচালক চ্যালেঞ্জ চলচ্চিত্রের জন্য (২০০৯)
   শ্রেষ্ঠ পরিচালক লে ছক্কা চলচ্চিত্রের জন্য (২০১০)
   শ্রেষ্ঠ পরিচালক শত্রু চলচ্চিত্রের জন্য (২০১১)
  
  টেলিসিনে পুরস্কার 
   শ্রেষ্ঠ পরিচালক বোঝেনা সে বোঝেনা চলচ্চিত্রের জন্য (২০১৩)
  
  তথ্যসূত্র
  
  বহিঃসংযোগ 
   
   Upperstall.com
  
  বিষয়শ্রেণী:১৯৭৫-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:চলচ্চিত্র পরিচালক
  বিষয়শ্রেণী:উত্তর চব্বিশ পরগনা জেলার ব্যক্তি
title: রাজ চক্রবর্তী